  Виталий Пронин Удмуртилэн Тӧроез дӥньын ортчиз Кам шур вамен выжез усьтонлы сӥзем кенешон. Сое лэсьтӥсь огазеяськонлэн шуг-секытъёсыз кылдэмын вал, соин валче выж нокызьы но уг быдэсмы.«Региональная инвестиционная компания» огазеяськонлэн кивалтӥсез А. Забарский валэктӥз: быдэс страналэн экономикаез лябӟиз бере, кытын ке но одӥг интыын со кужмо луыны уг быгаты. Озьы ке но оскытӥз, вуоно арняысен вань пунэмъёс берыктэмын луозы ини шуыса, кылсярысь, ужасьёслы уждун сётӥськоз, коньдон вуоз соосты сюдонлы, эстӥськон басьтонлы. 4-тӥ ноябрь азьын эскерон вылысь Кам вамен выжез усьтозы, машинаосты ветлыны лэзёзы. Дун басьтыны кутскозы 1-тӥ декабрьысен, шуиз А. Забарский. Нош вань ужъёсты йылпумъяны чакламын, тулыс ву тудӟытозь.УД  